Document ID: /roh_data/filtered/swiss_laws_in_ROHinterleaved.jsonl.gz/23970

This text was translated from DE into Rumantsch Grischun.

Die anordnende Strafbehörde bestätigt im Beschlagnahmebefehl oder in einer separaten Quittung den Empfang der beschlagnahmten oder herausgegebenen Gegenstände und Vermögenswerte. Sie erstellt ein Verzeichnis und bewahrt die Gegenstände und Vermögenswerte sachgemäss auf. Werden Grundstücke beschlagnahmt, so wird eine Grundbuchsperre angeordnet; diese wird im Grundbuch angemerkt. Die Beschlagnahme einer Forderung wird der Schuldnerin oder dem Schuldner angezeigt, mit dem Hinweis, dass eine Zahlung an die Gläubigerin oder den Gläubiger die Schuldverpflichtung nicht tilgt. Gegenstände, die einer schnellen Wertverminderung unterliegen oder einen kostspieligen Unterhalt erfordern, sowie Wertpapiere oder andere Werte mit einem Börsen- oder Marktpreis können nach den Bestimmungen des Bundesgesetzes vom 11. April 1889 über Schuldbetreibung und Konkurs (SchKG) sofort verwertet werden. Der Erlös wird mit Beschlag belegt. Der Bundesrat regelt die Anlage beschlagnahmter Vermögenswerte. Fassung gemäss Ziff. I des BG vom 17. Juni 2022, in Kraft seit 1. Jan. 2024  (AS 2023 468; BBl 2019 6697).  SR 281.1

L’autoritad penala ordinanta conferma en il cumond da sequestraziun u en ina quittanza separada la retschavida dals objects e da las valurs da facultad sequestrads u consegnads. Ella fa ina glista e conserva ils objects e las valurs da facultad en moda adequata. Sch’i vegnan sequestrads bains immobigliars, vegn ordinada ina bloccada dal register funsil; quella vegn menziunada en il register funsil. La sequestraziun d’ina pretensiun vegn communitgada al debitur cun l’infurmaziun ch’in pajament al creditur n’annulleschia betg l’obligaziun. Objects, dals quals la valur sa reducescha svelt u che pretendan in mantegniment fitg char, sco er vaglias ed autras valurs che han in pretsch da bursa u in pretsch da martgà pon vegnir duvrads immediatamain tenor las disposiziuns da la Lescha federala dals 11 d’avrigl 1889 davart la scussiun ed il concurs (LSC). Il retgav vegn sequestrà. Il Cussegl federal regla, co che valurs da facultad sequestradas vegnan investidas. Versiun tenor la cifra I da la LF dals 17 da zer. 2022, en vigur dapi il 1. da schan. 2024 (AS 2023 468; BBl 2019 6697).  SR 281.1